இதன் அடிப்படையில்தான் 30-01-2010 அன்று கியூபெக் அறிவுச்சோலைக் தமிழ்க் கல்வி நிலையம் என்னும் பெயரில் கனேடியச் சட்டதிட்டங்களுக்கு உட்பட்டு ஒரு இலாப நோக்கமற்ற அமைப்பாகப் பதிவு செய்து எமது சேவையைத் தொடங்கியிருந்தோம். தொடர்ந்து எமது சேவைகளைப் விரிவுபடுத்தும் நோக்கில் ”கியூபெக் தமிழ்ச் சங்கம் ” என்னும் பெயர் மாற்றப்பட்டு தற்போது சோலை ஒன்று தொடக்கம் சோலை ஆறுவரை ஆறு பாடசாலைகளை கியூபெக் மாநிலத்தில் ஆறு இடங்களில் நிறுவி தொண்டாற்றி வருகின்றோம்.